Fuq il-paġna tagħna ta' Gwida.mt għadu kif waslilna ritratt ta' xogħlijiet li dehru li ħa jsiru f'Dawret It-Tunnara ġewwa l-Għadira. Wieħed jistaqsi jekk għandhomx isiru dawn it-tip ta' xogħlijiet f'postijiet li bħal dan iż-żmien ikunu aktar frekwentati. Bħalissa, b'kuntrast mal-bqija tas-sena wieħed jista' jsib numru ta' residenti li jimxu hemm għall-istaġun tas-sajf. Kif wieħed jista' jara mir-ritratt, ix-xogħol jidher li ħa jsir biswit il-baħar. Post li bħalissa jkun mimli nies minħabba li s-sħana bdiet tagħmel tagħha. Ġejna informati li ftit wara li beda x-xogħol, ix-xogħol waqaf. Għadu mhux magħruf jekk ix-xogħol hux ħa jitkompla fil-jiem li ġejjin jew inkella hux ħa jsir meta jgħaddi l-ġenn li jkun f'din iż-żona partikolari. Taqbel li ċertu xogħlijiet isiru fi żmien meta ċertu postijiet f'Malta u Għawdex ma jkunux daqshekk frekwentati?